Brakpan-vrou sterf toe haar man haar aanvalArgieffoto: Kent Williamson ŉ 72-jarige vrou van Dalview in Brakpan is dood ná haar 75-jarige man haar glo met ŉ skerp voorwerp aangeval het. Kapt. Kay Makhubele, woordvoerder van die polisie, het aan Maroela Media gesê die voorval het Saterdagoggend omstreeks 10:00 plaasgevind. “Die man is in hegtenis geneem.” Die man sal na verwagting Maandag in die Brakpan-landdroshof verskyn. Die vrou se naam word weerhou totdat haar man in die hof gepleit het.